Benjamin Haddad

Benjamin HADDAD, naskiĝinta la 23-an de oktobro 1985 en Parizo, estas franca politikisto.

 Biografio 

 Studado kaj esplorista kariero 
Benjamin Haddad naskiĝis la 23-an de oktobro 1985 en Parizo"Benjamin Haddad", Assemblée nationale. Li komencis siajn studojn en la Instituto pri Politikaj Studoj de Parizo en 2003. Li studis tie dum kvin jaroj kaj magistriĝis pri internaciaj aferoj. Li poste akiris magistron pri financa ekonomio en HEC kaj mallonge laboris en la financa sektoro antaŭ ekloĝi en Bruselo, kie li laboris por la Eŭropa Komisiono. Li sekve venis al Vaŝingtono kie li tiam laboris en pensfabrikoj"Benjamin Haddad: “I do today the kind of job that brought me to Sciences Po in the first place", Sciences Po American Foundation. 

Li laboris en la pensfabriko Hudson Institute, kie li pritraktis eŭropajn kaj transatlantikajn demandojn, antaŭ aliĝi al la Atlantic Council por estri ĝian branĉon pri Eŭropo"[Atlanticcouncil.org/expert/benjamin-haddad/ Benjamin Haddad]", Atlantic Council.

 Politika kariero 
Li estis la nacia sekretario de la partio UMP de 2011 ĝis 2014"Dans le chic 16e arrondissement de Paris, la macronie mise sur Benjamin Haddad, ex-jeune loup de la droite", L'Obs, publikigita la 31-an de majo 2022. En 2017, Benjamin Haddad iĝis la reprezentanto de La République En Marche en Vaŝingtono"Benjamin Haddad, nouvelle recrue d’Emmanuel Macron", The Times of Israel, publikigita la 1-an de februaro 2017.

En la francaj parlamentaj elektoj de 2022, li estis kandidato en la dekkvara distrikto de Parizo por la koalicio Ensemble. Post ricevi la plej grandan kvanton de voĉdonoj en la unua raŭndo, li estis elektita deputito en la dua raŭndo per 53,23% de la voĉdonoj kontraŭ la kandidato de Les Républicains Francis Szpiner"Les résultats du second tour des élections législatives dans la 14e circonscription de Paris", Le Monde, publikigita en junio 2022.

 Verko 

 Paradis Perdu: l'Amérique de Trump et la Fin des Illusions Européennes (Perdita paradizo : Usono de Trump kaj la fino de la eŭropaj iluzioj), Grasset, 2019.

 Notoj kaj referencoj 

 Tiu artikolo estas traduko de la franclingva artikolo « Benjamin Haddad »

Kategorio:Naskiĝintoj en Parizo
Kategorio:Lernintoj de HEC (Parizo)
Kategorio:Lernintoj de IEP (Parizo)
Kategorio:Homoj de UMP (Francio)
Kategorio:Deputitoj de Parizo
Kategorio:Politiko de Francio
Kategorio:Parlamentanoj
Kategorio:Francaj parlamentanoj
Kategorio:Francaj politikistoj
Kategorio:Francaj esploristoj